nahid-hub/BLUGE-bengali-wikipedia-section-title-prediction huggingface dataset:
জীবের মধ্যে প্রতিসাম্যের দেখা মেলে প্রচুর। প্রাণীতে প্রধানত দ্বিপার্শ্বিক বা দর্পণ প্রতিসাম্য দেখা যায়। উদ্ভিদের পাতা ও অর্কিডের মতো কিছু ফুলের মধ্যেও একই রকম প্রতিসাম্য দেখা যায়। উদ্ভিদের মধ্যে অনেক সময়ই ব্যাসার্ধ বা আবর্তন প্রতিসাম্যও দেখা যায়। একই রকম প্রতিসাম্য দেখা যায় বহুসংখ্যক ফুল ও সাগর কুসুমসহ কিছু কিছু প্রাণীর মধ্যে। একাইনোডার্মাটা পর্বের প্রাণীতে পাঁচভিত্তিক প্রতিসাম্য দেখা যায়। এ পর্বের প্রাণীর মধ্যে আছে তারামাছ, সামুদ্রিক শজারু ও সামুদ্রিক পদ্ম।

জড়বস্তুর মধ্যে তুষারফলকের মধ্যে রয়েছে ছয়ভিত্তিক প্রতিসাম্য। স্ফটিকায়নের সময় প্রতিটি ফলকের কাঠামো বিভিন্ন রকম অবস্থার জন্ম দেয়। তুষারফলকের ছয়টি বাহুতেই বৃদ্ধির বিন্যাস প্রায় একই রকম হয়। সাধারণভাবে স্ফটিকের মধ্যে বিভিন্ন রকম প্রতিসাম্য ও বৈশিষ্ট্য দেখা যায়। এরা ঘনক বা অষ্টতলাকার হতে পারে। তবে প্রকৃত স্ফটিকে পাঁচভিত্তিক প্রতিসাম্য থাকা সম্ভব নয় (যেটা হতে পারে স্ফটিকসদৃশ বস্তুতে)। জড়বস্তুতে বিভিন্ন মাপের আবর্তন প্রতিসাম্য দেখা যায়। এর মধ্যে আছে মুকুটাকৃতির বিক্ষেপ বিন্যাস, যা তৈরি হয় পুকুরে পতিত কোনো ঢিল থেকে। এছাড়াও আছে উপগোলকের আকৃতি এবং শনির মতো গ্রহদের বলয়।

প্রতিসাম্য বিভিন্ন কারণে তৈরি হতে পারে। সাগর কুসুমের মতো যেসব প্রাণীতে বয়স্করা চলাচল করে না তাদের মধ্যে ব্যাসার্ধ প্রতিসাম্য দেখা যায়। এদের খাবার ও বিপদ যে-কোনো দিক থেকে আসতে পারে। তবে যেসব প্রাণীরা কোনো একদিকে চলাচল করে তাদের উপর বা নিচের দিকে বাহু, মাথা ও লেজের প্রান্ত থাকবেই। ফলে, এদের ডান ও বাম পার্শ্বও থাকবে। মুখ ও ইন্দ্রিয় নিয়ে মাথা হয়ে ওঠে বিশেষায়িত অংশ। আর দেহ হয় দ্বিপার্শ্বিকভাবে প্রতিসম (ভেতরের অঙ্গ যদি নাও হয়)। একাইনোডার্মাটা প্রাণীদের পাঁচভিত্তিক প্রতিসাম্য আরও রহস্যময়। এ পর্বের প্রাথমিক প্রাণীরা ছিল দ্বিপার্শ্বিকভাবে প্রতিসম। এদের শূককীট এখনও দ্বিপার্শ্বিকভাবে প্রতিসম। সামর‍্যাল ও রেই এর মতে, পুরানো প্রতিসাম্য হারানোর পেছনে বিকাশ ও পরিবেশগত দুই ধরনের কারণই বিদ্যমান ছিল।

সঠিক অনুচ্ছেদ শিরোনাম কোনটি?
titleA. প্রতিসাম্য
titleB. তরঙ্গ, বালিয়াড়ি
titleC. গাছ ও ফ্রাক্টাল
titleD. বিন্যাসের ধরন
উত্তর: titleA
৩৯ বছর বয়সে ইংল্যান্ড ক্রিকেট দলের সদস্যরূপে মনোনীত হন। ১৯২৯ সালে দক্ষিণ আফ্রিকার বিপক্ষে দুই টেস্টে অংশগ্রহণের সুযোগ ঘটে তার। পরবর্তী শীত মৌসুমে হ্যারল্ড জিলিগানের নেতৃত্বাধীন এমসিসি দলের অন্যতম সদস্য হিসেবে নিউজিল্যান্ড ও অস্ট্রেলিয়া সফর করেন।

নিউজিল্যান্ডের বিপক্ষে চার টেস্টের সিরিজের তিনটিতে মাঠে নামেন। তন্মধ্যে অকল্যান্ডে ১০৯ রানের মনোরম ইনিংস উপহার দেন তিনি।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. কাউন্টি ক্রিকেট
titleC. অর্জনসমূহ
titleD. খেলোয়াড়ী জীবন
উত্তর: titleA
আবু বকরের খিলাফত লাভের পর বেশ কিছু সমস্যার সৃষ্টি হয়। ফলে রাষ্ট্রের কাঠামোর উপর আঘাত আসে। বেশ কিছু আরব গোত্র বিদ্রোহ করে এবং কয়েকজন ব্যক্তি নবুওয়ত দাবি করে। তাদের মধ্যে মুসায়লিমা ছিল অন্যতম প্রধান। বিভিন্ন গোত্রের তরফ থেকে বক্তব্য আসে যে তারা শুধু মুহাম্মদ (সা.) এর প্রতি অনুগত ছিল এবং তার মৃত্যুর পর মিত্রতা শেষ হয়েছে। প্রাচীন আরবে এই ধরনের প্রথা প্রচলিত ছিল যার আওতায় গোত্রের নেতার মৃত্যুর পর মিত্রতা সমাপ্ত হত। এছাড়াও বিদ্রোহ গোত্রগুলো জাকাত দিতে অস্বীকৃতি জানায়। আবু বকর তাদের দাবি অস্বীকার করেন এবং বিদ্রোহ দমনে অগ্রসর হন।

এসকল ঘটনা ফলে রিদ্দার যুদ্ধের সূচনা হয়। মধ্য আরবে মুসায়লিমা ইয়ামামা থেকে ধর্মদ্রোহিতার নেতৃত্ব দেয়। বিদ্রোহের অন্যান্য কেন্দ্রসমূহ দক্ষিণ ও পূর্বে বাহরাইন, ওমান, মাহরা, ইয়েমেনে অবস্থিত ছিল। আবু বকর তার পরিকল্পনা প্রণয়ন করে মুসলিম সেনাবাহিনীকে ১১টি দলে গঠন করেন। সবচেয়ে শক্তিশালী সেনাদলের নেতৃত্বে ছিলেন খালিদ বিন ওয়ালিদ। শক্তিশালী প্রতিপক্ষের সাথে লড়াইয়ের জন্য তাদের ব্যবহার করা হত। তুলনামূলক কম শক্তিশালীদের সাথে লড়াইয়ে অন্য সেনাদলগুলোকে নিয়োজিত করা হত। আবু বকর প্রথমে পশ্চিম ও মধ্য আরবের পরিস্থিতি নিয়ন্ত্রণে আনা, এরপর মালিক ইবনে নুয়াইরাকে মোকাবেলা করা এবং চূড়ান্তভাবে সবচেয়ে বড় প্রতিপক্ষ মুসায়লিমার মুখোমুখি হওয়ার পরিকল্পনা করেন। বেশ কিছু সফল ও ধারাবাহিক অভিযানের পর শেষপর্যন্ত খালিদ বিন ওয়ালিদ মুসায়লিমাকে ইয়ামামার যুদ্ধে পরাজিত করতে সক্ষম হন। শেষপর্যন্ত সকল বিদ্রোহীকে দমন করা হলে আরব পুনরায় খিলাফতের আওতায় ঐক্যবদ্ধ হয়।

৬৩২ সালের জুলাই মাসে আবু বকর মুহাম্মদ (সা.) এর নিজ গোত্র বনু হাশিমের সদস্যদের নিয়ে একটি সেনাদল গঠন করেন। আলি ইবনে আবি তালিব, তালহা ইবনে উবাইদিল্লাহ ও জুবায়ের ইবনুল আওয়াম প্রত্যেকে সেনাদলের এক তৃতীয়াংশের নেতৃত্ব লাভ করেন। তারা জু কিসার যুদ্ধে স্বঘোষিত নবী তুলায়হার সেনাদের বিরুদ্ধে লড়াই করে। তুলায়হা ও তার অণুসারীরা রিদ্দার যুদ্ধের সময় মদিনা আক্রমণের পরিকল্পনা করেছিল। এই যুদ্ধে তুলায়হাকে পরাজিত করা হয়।

সঠিক অনুচ্ছেদ শিরোনাম কোনটি?
titleA. তাবুক অভিযান
titleB. রিদ্দার যুদ্ধ
titleC. মদিনায় হিজরত
titleD. বাইজেন্টাইন সাম্রাজ্যে অভিযান
উত্তর: titleB
দক্ষিণ অস্ট্রেলিয়ার আনলে এলাকায় গ্রেগ চ্যাপেল জন্মগ্রহণ করেন। মার্চিন ও জেন দম্পতির তিনি ছিলেন তৃতীয় পুত্রের মধ্যে দ্বিতীয়। খুব অল্প বয়সেই ক্রিকেটের প্রতি আসক্ত হন তিনি। বাবা মার্টিন ছিলেন অ্যাডিলেডের শীর্ষস্থানীয় ক্রিকেটার। মাতুলালয়ের দাদা ভিক্টর রিচার্ডসন অস্ট্রেলিয়া দলের অধিনায়ক ছিলেন। বড় ভাই ইয়ান চ্যাপেল ও ছোট ভাই ট্রেভর চ্যাপেল অস্ট্রেলিয়া দলের হয়ে খেলেছেন। বড়ভাই ইয়ানের পদাঙ্ক অনুসরণ করে শীর্ষস্থানে উঠে আসেন। লিন ফুলারের কাছ থেকে সাপ্তাহিক শিক্ষা গ্রহণ করতেন।

১৯৭৩-৭৪ মৌসুমে ইয়ান চ্যাপেলের অধিনায়কত্বে সহঃঅধিনায়কের দায়িত্বপালনকারী হিসেবে তাকে সাউথ অস্ট্রেলিয়া থেকে প্রলুদ্ধ করে কুইন্সল্যান্ডের অধিনায়কত্ব প্রদান করা হয়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. আন্ডারআর্ম বিতর্ক
titleC. ১৯৮০-৮১ ওয়ার্ল্ড সিরিজ কাপ
titleD. সম্মাননা
উত্তর: titleA
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। এছাড়া হাজারদুয়ারী এক্সপ্রেস, ধানো ধনয়ে এক্সপ্রেস, লালগোলা যাত্রী এবং কয়েকটি ইএমইউ চলাচল করে।

সঠিক অনুচ্ছেদ শিরোনাম কোনটি?
titleA. প্রশাসন ও নিরাপত্তার ব্যবস্থা
titleB. বৈদ্যুতীকরণ
titleC. রেল পরিষেবা
titleD. পরিকাঠাম
উত্তর: titleC
যশোর এবং ঝিনাইদহ সীমান্তে মহিষাহাটি গ্রামের মান্দারতলায় ১৯৭১ সালের ১৩ এপ্রিল মুক্তিযোদ্ধাদের সঙ্গে পাকিস্তান হানাদার বাহিনীর যুদ্ধ হয়। এই যুদ্ধে ২০ জন মুক্তিযোদ্ধা শহীদ হন এবং আনুমানিক ১০০ পাকিস্তানী সেনা নিহত হয়। মুক্তিযোদ্ধারা মান্দারতলা থেকে পিছু হটে আসে। পরদিন ১৪ এপ্রিল দুলালমুন্দিয়ায় প্রতিরক্ষা ব্যুহ গড়ে তোলে। কিন্তু যশোর ক্যান্টনমেন্ট পাকিস্তানীদের খুব শক্ত ঘাঁটি ছিল। ফলে তারা পিছন থেকে আক্রমণ করে। এইদিনের যুদ্ধে আনুমানিক ১৫০ থেকে ২০০ জন মুক্তিযোদ্ধা শহীদ হন। বাংলাদেশের মুক্তিযুদ্ধে পরিণতির সময়ে ৫ ডিসেম্বর ১৯৭১ কালীগঞ্জ শত্রুমুক্ত হয়। কালীগঞ্জ উপজিলার ৩১৭ জন মুক্তিযোদ্ধা বাংলাদেশের স্বাধীনতা সংগ্রামে অংশ নিয়েছিলেন। এই শহরে একটি মুক্তিযুদ্ধ স্মৃতিচিহ্ন স্তম্ভ রয়েছে। মুক্তিযুদ্ধের ইতিহাস নিয়ে গবেষণাধর্মী বিভিন্ন বই লিখেছেন, ৭নং রায়গ্রাম ইউনিয়নের দয়াপুর গ্রামের কৃতি সন্তান বাংলাদেশ টেলিভিশনের প্রথম শ্রেণীর গীতিকার আলমগীর হোসেন শিশির।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. ইতিহাস
titleC. দর্শনীয় স্থান
titleD. মুক্তিযুদ্ধে কালীগঞ্জ
উত্তর: titleD
নভেম্বর, ২০১২ সালে মৌসুমের প্রথম শেফিল্ড শিল্ডের খেলায় ভিক্টোরিয়ার বিপক্ষে ৪/২৯ ও ৩/২৪ পান। তাসত্ত্বেও, ওয়েস্টার্ন অস্ট্রেলিয়া খেলায় পরাজিত হয়।

২০১১-১২ মৌসুমে প্রথম-শ্রেণীর খেলায় অভিষেক ঘটলেও ২০১৩-১৪ মৌসুমে দারুণভাবে নিজেকে গড়ে তুলেন। ২২.৭০ গড়ে ৪০ উইকেট পান ও স্টিভ ও’কিফের পরেই দ্বিতীয় স্থানে ছিলেন। এরপর থেকেই ওয়েস্টার্ন অস্ট্রেলিয়ার নিয়মিত সদস্য হিসেবে খেলতে থাকেন জেসন বেহরেনডর্ফ। ২০১২-১৩ মৌসুমে পার্থ স্কর্চার্সের পক্ষে বিগ ব্যাশ লীগে অভিষেক ঘটে তার। এ দলটি ২০১৩-১৪ ও ২০১৪-১৫ মৌসুমে উপর্যুপরী শিরোপা জয় করেছিল।

সুন্দর ক্রীড়াশৈলীর স্বীকৃতিস্বরূপ ২০১৪ সালের শীতকালে দক্ষিণ আফ্রিকার বিপক্ষে খেলার জন্যে অস্ট্রেলিয়া এ দলের সদস্য হিসেবে তাকে রাখা হয়। আঘাত থেকে ফিরে এসে আগস্ট, ২০১৪ সালে টাউন্সভিলে দক্ষিণ আফ্রিকা এ-দলের বিপক্ষে চারটি খেলায় অংশ নেন। ২০১৪-১৫ মৌসুমে আবারো চমৎকার খেলা উপহার দিয়ে ওয়েস্টার্ন অস্ট্রেলিয়াকে ঘরোয়া একদিনের প্রতিযোগিতার শিরোপা জয়ে প্রভূতঃ ভূমিকা রাখেন।

আঘাতের কারণে ২০১৬-১৭ মৌসুমে তেমন ভালো খেলা উপস্থাপন করতে পারেননি। তাসত্ত্বেও, শেফিল্ডের খেলায় ভিক্টোরিয়ার বিপক্ষে ৮৯ রান খরচায় ১৪ উইকেট পেয়েছিলেন। তার এ সাফল্যটি শেফিল্ড শিল্ডের ইতিহাসে পঞ্চম সেরা বোলিং পরিসংখ্যানের মর্যাদা লাভ করে। এ পরিসংখ্যানটি শিল্ডের ইতিহাসে নবম সেরা ও দ্বিতীয় বিশ্বযুদ্ধের পর দ্বিতীয় সেরা স্থানে চলে যায়। ফেব্রুয়ারি, ২০১৭ সালে অনুষ্ঠিত ঐ খেলার প্রথম ইনিংসে ৯/৩৭ পান।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. খেলার ধরন
titleC. ঘরোয়া ক্রিকেট
titleD. আন্তর্জাতিক ক্রিকেট
উত্তর: titleA
মাহমুদুর রহমান ১৯৫৩ সালের ৬ জুলাই কুমিল্লায় জন্মগ্রহণ করেন। ১৯৭৭ সালে তিনি বাংলাদেশ প্রকৌশল বিশ্ববিদ্যালয় থেকে কেমিক্যাল ইঞ্জিনিয়ারিংয়ে অনার্স সম্পন্ন করেন। জাপানে প্রকৌশল বিষয়ে কাজ করার সময় ১৯৮৬ সালে জাপান থেকে সিরামিক ইঞ্জিনিয়ারিংয়ে ডিপ্লোমা অর্জন করেন। এরপর ১৯৮৮ তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট থেকে ব্যবসা প্রশাসনের উপর এমবিএ করেন।

সঠিক অনুচ্ছেদ শিরোনাম কোনটি?
titleA. কর্মজীবন (ব্যবসায়)
titleB. কর্মজীবন (রাজনীতি)
titleC. প্রাথমিক জীবন
titleD. সাহিত্য
উত্তর: titleC
একাদশ শতাব্দীতে চালুক্যদের পতনের পর কাকতীয় রাজবংশের উত্থান ঘটে। দ্বাদশ শতাব্দীর প্রথম ভাগে কাকতীয় দুর্জয় গোষ্ঠী স্বাধীনতা ঘোষণা করে রাজ্যবিস্তারে মনোযোগী হয়। এই শতাব্দীর শেষভাগে রাজ্যের সীমা বঙ্গোপসাগর স্পর্শ করে গোদাবরী ও কৃষ্ণা নদীর মধ্যবর্তী অঞ্চলে প্রসারিত হয়। কাকতীয় সাম্রাজ্যের শ্রেষ্ঠ রাজা গণপতিদেবের রাজত্বকালে এই সাম্রাজ্য সমৃদ্ধির শিখরে আরোহণ করে। বর্তমান অন্ধ্রপ্রদেশ রাজ্যের অধিকাংশ অঞ্চল এবং ওড়িশা, মহারাষ্ট্র, ছত্তীসগঢ় ও কর্ণাটক রাজ্যের কতক অঞ্চল এই সাম্রাজ্যের অন্তর্ভুক্ত ছিল। গণপতিদেবের পর তার কন্যা রুদ্রমাম্বা সিংহাসনে আরোহণ করেন। কাকতীয় রাজবংশ তিন শতাব্দী ধরে রাজত্ব করেছিল। তাদের রাজধানী ছিল ওয়ারঙ্গল। চতুর্দশ শতাব্দীর প্রথম ভাগে কাকতীয় সাম্রাজ্য আলাউদ্দিন খিলজির অধীনস্থ দিল্লি সুলতানির দৃষ্টি আকর্ষণ করে। কয়েক বছর দিল্লিকে রাজস্বও প্রদান করে এই রাজ্য। কিন্তু ১৩২৩ খ্রিষ্টাব্দে মুহাম্মদ বিন তুঘলকের বাহিনী এই সাম্রাজ্য অধিকার করে নেয়।

সঠিক অনুচ্ছেদ শিরোনাম কোনটি?
titleA. কল্যাণীর চালুক্য
titleB. কাকতীয়
titleC. আধুনিক যুগ
titleD. বিজয়নগর সাম্রাজ্য
উত্তর: titleB
মুসলমান মহিলা ও পুরুষের অর্থনৈতিক অবস্থানের সাথে তুলনামূলকভাবে স্বল্প সংখ্যক মহিলারা কর্মক্ষেত্রে এবং বাড়ির এবং পরিবারের দেখাশোনা করা পুরুষের তুলনায় গড়পড়তা গড়ের তুলনায় অনেক বেশি পরিবর্তিত হয়েছিল।

২০১৬ সালের এপ্রিলে মুসলিম পুরুষদের মধ্যে ৫৩.৩ শতাংশ কর্মী ছিলেন এবং ১৭.০ শতাংশ বেকার ছিলেন বা তাদের প্রথম চাকরি খুঁজছিলেন। এর বিপরীতে ২৩.৬ শতাংশ মুসলিম মহিলা আদমশুমারির সময় কাজ করছিলেন এবং ৫ জনের মধ্যে আরও ১ জন (১৯.৫%) বেকার ছিলেন।

১৫ এবং তার চেয়ে বেশি বয়সের সমস্ত মুসলিম মহিলাদের মধ্যে ২৭.৪ শতাংশ বাড়ি বা পরিবার দেখাশোনা করছিলেন - যা সকল মহিলার হারের তুলনায় ১৪.৯ শতাংশের চেয়ে উল্লেখযোগ্য পরিমাণে বেশি। 

সঠিক অনুচ্ছেদ শিরোনাম কোনটি?
titleA. প্রধান অর্থনৈতিক অবস্থা
titleB. বৈবাহিক অবস্থা
titleC. মুসলমানদের প্রধান পেশাগত গোষ্ঠী
titleD. ডেমোগ্রাফি এবং জাতিগত পটভূমি
উত্তর: titleA
ম্যান অব দ্য ফাইনাল ম্যাচ
২০০৩ - রিকি পন্টিং - ১৪০*

২০০৩ সালের ক্রিকেট বিশ্বকাপের চূড়ান্ত খেলা ভারত ও অস্ট্রেলিয়ার মধ্যে অনুষ্ঠিত হয়। ভারত টসে জয়লাভ করে অস্ট্রেলিয়াকে ব্যাটিংয়ের আমন্ত্রণ জানায়। অস্ট্রেলীয় উদ্বোধনী ব্যাটসম্যানদ্বয় ভারতীয় পেস বোলিংয়ের উপর বেশ চড়াও হয়ে খেলে। কেবলমাত্র হরভজন সিং উইকেট পান। ১৪তম ওভারে অ্যাডাম গিলক্রিস্ট হরভজনের হাতে আউট হন। রিকি পন্টিং ব্যাটিংয়ে আসেন। ২০তম ওভারে অস্ট্রেলীয় সংগ্রহ ১২৫/২ দাঁড়ায়। এরপর পন্টিংয়ের সাথে ড্যামিয়েন মার্টিন যোগ দেন। ঠিক ৩৫ ওভারে অস্ট্রেলিয়া ২০০ রানে পৌঁছে। ১৩৯ বলে এ জুটি শতরান সংগ্রহ করে। এ মাঠে অস্ট্রেলিয়া সর্বোচ্চ রানের জুটি গড়ে। ৪১তম ওভারে অস্ট্রেলিয়া ২৫০ রান তোলে। ৫ ছক্কার সাহায্যে পন্টিং শতরানে পৌঁছেন। এরপর অস্ট্রেলিয়ার ব্যাটিংয়ের ধারা বদলে যায়। দলটি শেষ ৯ ওভারে ১২.২ গড়ে ১১০ রান তোলে। পন্টিং ১৪০* রানে ও মার্টিন ৮৮* রানে অপরাজিত থাকেন। তন্মধ্যে পন্টিং বিশ্বকাপের ফাইনালে ও মার্টিন ভারতের বিপক্ষে সর্বোচ্চ রান সংগ্রহ করেন।

বিশাল রান তাড়া করতে নেমে শুরুতেই শচীন তেন্ডুলকরের (৪) উইকেট হারায়। একপর্যায়ে ভারতের সংগ্রহ ৫৯/৩ দাঁড়ায়। রাহুল দ্রাবিড় ও বীরেন্দ্র শেওয়াগ দলের রানকে ১৪৭/৩ তোলে। কিন্তু ৩৮তম ওভারেই ভারত ২৩৪ রান তোলে সবকটি উইকেট হারায়। অস্ট্রেলীয় অধিনায়ক পন্টিং ম্যান অব দ্য ম্যাচের পুরস্কার পান।

সঠিক অনুচ্ছেদ শিরোনাম কোনটি?
titleA. পরিসংখ্যান
titleB. বিশ্বকাপ ক্রিকেট, ১৯৭৫
titleC. বিশ্বকাপ ক্রিকেট, ২০০৩
titleD. ইতিহাস
উত্তর: titleC
রবীন্দ্রনাথের আহ্বানে ১৯২৭ খ্রিস্টাব্দে কিছুদিন শান্তিনিকেতনে কাজ করেছেন। সাংবাদিকতা ছিল তাঁর কর্মজীবনের পেশা। বহু পত্রিকা সম্পাদনার কাজ করেছেন। 'বঙ্গবাণী' পত্রিকার সহ-সম্পাদক থাকাকালে তাঁর বিখ্যাত কাব্য 'সর্বহারার গান' প্রকাশিত হয়। ১৯৩০ খ্রিস্টাব্দে কলকাতার সাংবাদিকতার কাজ ছেড়ে লবণ সত্যাগ্রহ আন্দোলনের সময় নদীয়া জেলা কংগ্রেসের সভাপতির দায়িত্ব গ্রহণ করেন। ১৯৩২ খ্রিস্টাব্দে নয় মাসের কারাবাস ঘটে। ১৯৩৩ খ্রিস্টাব্দে সাপ্তাহিক 'দেশ' পত্রিকার আবির্ভাবের মূলে বিজয়লালের সক্রিয় ভূমিকা ছিল। ১৯৪২ খ্রিস্টাব্দে আবার আন্দোলনে যোগ দিয়ে এক বছর জেলে কাটান। পরে সাংবাদিক হিসাবে 'দৈনিক লোকসেবক', 'কৃষক', 'ঊষা' প্রভৃতি পত্রিকার সাংবাদিকতা করেন। উত্তরকালে চারণকবি হিসাবে খ্যাতি লাভ করেন। এক সময়ে বাংলার গ্রামে-গঞ্জে ঘুরে জনসাধারণের ঘুম ভাঙাবার, তাদের দেশ প্রেমে উদ্বুদ্ধ করার ভার নিয়েছিলেন। দীর্ঘ কাল ধরে বহু কবিতা লিখে পত্রিকায় প্রকাশ করেছেন। তাঁর গদ্য রচনাও তারুণ্য ও উদাত্ত যৌবনধর্মে বাণীময়। বহু বিষয় নিয়ে তিনি সুন্দর ও সহজ ভাষায় আলোচনা করে দেশের যুব সমাজকে এককালে নূতন নূতন চিন্তার খোরাক জুগিয়েছেন। রবীন্দ্রকাব্য ও জীবনের একজন গুণগ্রাহী সমালোচক হিসাবে স্বীকৃতি পেয়েছিলেন। স্বয়ং রবীন্দ্রনাথ তাঁর বিশ্লেষণ ও সিদ্ধান্তকে স্বাগত জানিয়েছিলেন। তাঁর রবীন্দ্রনাথ সংক্রান্ত গ্রন্থ 'বিদ্রোহী রবীন্দ্রনাথ' ১৯৩২ খ্রিস্টাব্দে ইংরেজ সরকার বাজেয়াপ্ত করে। দেশের প্রথম ও দ্বিতীয় সাধারণ নির্বাচনে পশ্চিমবঙ্গের বিধানসভায় দু-বার জনপ্রতিনিধি নির্বাচিত হন। বিধানসভায় বাগ্মিতার জন্য বিজয়লালের খ্যাতি ছিল। নদীয়া জেলার আন্দুলিয়ার পল্লী পরিবেশে আমৃত্যু গঠনমূলক কাজে লিপ্ত ছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও প্রারম্ভিক জীবন
titleC. বৈপ্লবিক ক্রিয়াকলাপ
titleD. মৃত্যু
উত্তর: titleA
ভৌগলিক এশিয়া একটি সাংস্কৃতিক বস্তু, যা বিশ্বের ইউরোপীয় ধারণা অন্যান্য সংস্কৃতির উপর আরোপিত, একটি যথাযথ নয় ধারণা যার ফলে এটার মানে নিয়ে বিবাদ হয়। এশিয়া ইউরোপ চেয়ে বড় এবং আরো সাংস্কৃতিকভাবে বিচিত্র। এটা ঠিক বিভিন্ন ধরনের সাংস্কৃতিক সীমানার উপাদানসমূহের সাথে সঙ্গতিপূর্ণ নয়।

সাধারণ উত্তরাধিকার সূত্রে প্রাপ্ত ভৌগোলিক মানের উপরন্তু, এশিয়া আরো সীমাবদ্ধ আগ্রহের ক্ষেত্রে কোনো প্রাতিষ্ঠানিকভাবে ও কার্যক্রমে সংস্থা ভেদে নির্দিষ্ট অর্থ বহন করে। উদাহরণস্বরূপ, ওয়ার্ল্ড ইউনিভার্সিটি সার্ভিস অব কানাডা মধ্যপ্রাচ্য ও ইউরোপ এবং দক্ষিণ ও দক্ষিণ পূর্ব এশিয়ার প্রশাসনিক বিভাগ ব্যবহার করে, তাদের "এশিয়া" সংজ্ঞা বৃহত্তর সংজ্ঞা থেকে যথেষ্ট ভিন্ন, এবং তা একইভাবে বিশ্বব্যাপী অন্যান্য সংস্থার ক্ষেত্রেও প্রযোজ্য। "এশিয়া" কিছু বিভিন্নমুখী ব্যবহার বর্তমান ঘটনা প্রতিবেদনের সময় সংবাদ মাধ্যম দ্বারা ঘোষিত হয়। উদাহরণস্বরূপ, বিবিসি নিউজের এশিয়া প্যাসিফিক বিভাগ আছে, যা অস্ট্রালেশিয়া, ওশেনিয়া বা আমেরিকার প্রশান্ত অংশ (প্যাসিফিক) থেকে সংবাদ সংগ্রহ করে।

হিরোডোটাস-এর সময় থেকে, এক দল ক্ষুদ্র ভূগোলবিদ তিন-মহাদেশ ব্যবস্থা (ইউরোপ, আফ্রিকা, এশিয়া) প্রত্যাখ্যান করেন এই বলে তাদের মধ্যে কোনো উল্লেখযোগ্য ভৌগোলিক বিচ্ছেদ নেই। উদাহরণস্বরূপ, স্যার ব্যারি চুনলিফ, অক্সফোর্ডের ইউরোপীয় পুরাতত্ত্বের এমেরিটাস অধ্যাপক, যুক্তি দেন যে, ইউরোপ ভৌগোলিক ও সাংস্কৃতিকভাবে নিছক "এশিয়া মহাদেশের পশ্চিম বর্ধিতাংশ"। ভৌগোলিকভাবে, এশিয়া ভূখন্ডের – বা আফ্রো-ইউরেশিয়ার অংশ ইউরেশিয়ার পূর্ব অংশ, যেখানে ইউরোপ উত্তর পশ্চিমাংশের উপদ্বীপ; ভূতাত্ত্বিকভাবে, এশিয়া, ইউরোপ এবং আফ্রিকা (সুয়েজ খাল ছাড়া) একটি একক অবিচ্ছিন্ন ভূখণ্ড গঠন করে এবং একটি সাধারণ মহীসোপান ভাগ করে। প্রায় সব ইউরোপ এবং এশিয়ার বেশির ভাগ অংশ ইউরেশীয় পাত-এর উপর অবস্থিত, দক্ষিণে আরবীয় ও ভারতীয় পাত দ্বারা সংযুক্ত এবং সাইবেরিয়ার পূর্বপ্রান্তিক অংশ উত্তর আমেরিকার পাতের উপর অবস্থিত।
সঠিক অনুচ্ছেদ শিরোনাম কোনটি?
titleA. ইতিহাস
titleB. জলবায়ু পরিবর্তন
titleC. চলমান সংজ্ঞা
titleD. আরও দেখুন
উত্তর: titleC
পশ্চিমবঙ্গে পাঁচটি রাজনৈতিক বিভাগ ও মোট ২৩টি জেলা রয়েছে। যেমন – বর্ধমান বিভাগের অন্তর্গত পূর্ব বর্ধমান, পশ্চিম বর্ধমান, বীরভূম ও হুগলি; মেদিনীপুর বিভাগের অন্তর্গত পূর্ব মেদিনীপুর, পশ্চিম মেদিনীপুর, বাঁকুড়া, ঝাড়গ্রাম ও পুরুলিয়া; জলপাইগুড়ি বিভাগের অন্তর্গত কোচবিহার, দার্জিলিং, জলপাইগুড়ি, কালিম্পং ও আলিপুরদুয়ার; মালদা বিভাগের অন্তর্গত উত্তর দিনাজপুর, দক্ষিণ দিনাজপুর, মালদহ ও মুর্শিদাবাদ এবং প্রেসিডেন্সি বিভাগের অন্তর্গত কলকাতা, নদিয়া, উত্তর ২৪ পরগনা, দক্ষিণ ২৪ পরগনা ও হাওড়া জেলা। প্রতিটি জেলা মহকুমাশাসক কর্তৃক শাসিত মহকুমা ও মহকুমাগুলি ব্লকে বিভক্ত থাকে (ব্যতিক্রম কলকাতা)। পঞ্চায়েত ও পুরসভা নামক স্থানীয় শাসনপ্রতিষ্ঠানগুলি নিয়ে ব্লক গঠিত হয়। এছাড়াও গঙ্গার উত্তরের সাতটি জেলাকে একত্রে উত্তরবঙ্গ ও গঙ্গার দক্ষিণের ষোলোটি জেলাকে একত্রে দক্ষিণবঙ্গ বলা হয়। উত্তরবঙ্গ ও দক্ষিণবঙ্গ দুটি গুরুত্বপূর্ণ আরক্ষা (পুলিশ) বিভাগীয় আঞ্চলিক একক।

সঠিক অনুচ্ছেদ শিরোনাম কোনটি?
titleA. পূর্ব হিমালয় থেকে উৎপন্ন উত্তরবঙ্গের বিভিন্ন নদনদী
titleB. রাজনৈতিক ভূগোল
titleC. রাঢ় অঞ্চল
titleD. তথ্যসূত্র
উত্তর: titleB
নিউরাল ট্যুরিং মেশিনগুলি (এনটিএম) হ'ল বহিরাগত মেমরি রিসোর্সে সংযুক্ত করে পুনরাবৃত্ত নিউরাল নেটওয়ার্কগুলি প্রসারিত করার একটি পদ্ধতি যা তারা মনোনিবেশমূলক প্রক্রিয়াগুলির মাধ্যমে ইন্টারেক্ট করতে পারে। সম্মিলিত সিস্টেমটি একটি ট্যুরিং মেশিন বা ভন নিউম্যান আর্কিটেকচারের সাথে সমান, তবে এটি প্রান্ত থেকে শেষ অবধি, এটি গ্রেডিয়েন্ট বংশোদ্ভূত দক্ষতার সাথে প্রশিক্ষণের জন্য অনুমতি দেয় ৷

সঠিক অনুচ্ছেদ শিরোনাম কোনটি?
titleA. একাধিক টাইমস্কেলস মডেল
titleB. পার্থক্যযোগ্য নিউরাল কম্পিউটার
titleC. নিউরাল ট্যুরিং মেশিন
titleD. নিউরাল নেটওয়ার্ক পুডডাউন অটোমেটা
উত্তর: titleC
জুন, ১৯৪৯ সালে সফরকারী নিউজিল্যান্ডের বিপক্ষে তার টেস্ট অভিষেক ঘটে। হেডিংলিতে অনুষ্ঠিত প্রথম খেলাতেই তিনি বাজিমাৎ করেন। ১১৮ রান দিয়ে ৬ উইকেট দখল করেন। ১৯৪৯ থেকে ১৯৫৯ সময়কালে ইংল্যান্ডের পক্ষে ৬১ টেস্টে অংশগ্রহণের সুযোগ পান। ডানহাতি ফাস্ট-মিডিয়াম বোলার, নির্ভরযোগ্য ডানহাতি ব্যাটসম্যান ও দক্ষ ফিল্ডার হিসেবে বেশ সুনাম কুড়িয়েছেন। প্রায়শঃই তিনি স্লিপ কিংবা লেগ গালি অঞ্চলে অবস্থান করতেন। অ্যালেক বেডসার ও পরবর্তীতে ফ্রেড ট্রুম্যান, ব্রায়ান স্ট্যাদাম ও ফ্রাঙ্ক টাইসনের ফাস্ট-বোলিংয়ের সাথে তার সুইং বোলিংয়ে বেশ মিল ছিল। ২৯ গড়ে ১৩২ উইকেট নেন। প্রায় ৩০ গড়ে রান সংগ্রহ করেন। অপরাজিত ১৩৪ রান করেন ও ৩২ ক্যাচ নেন।

সুদৃঢ়চিত্তে রক্ষণাত্মক ব্যাটিং করে স্মরণীয় হয়ে রয়েছেন তিনি। ১৯৫৩ সালে লর্ডসে অনুষ্ঠিত দ্বিতীয় টেস্টে অস্ট্রেলিয়ার বিপক্ষে ইংল্যান্ড সমূহ পরাজয়ের মুখোমুখি হলে পঞ্চম উইকেট জুটিতে উইলি ওয়াটসনকে সাথে নিয়ে রক্ষণাত্মক কৌশল অবলম্বন করেন। এ দুইজন বোলারদের মোকাবেলা করে চার ঘণ্টারও অধিক সময় অতিবাহিত করলে খেলাটি ড্রয়ে পরিণত হয়। ২৫৭ মিনিটে ৭১ তুলেন। ঐ সিরিজেরই চতুর্থ টেস্টে গুরুত্বপূর্ণ ভূমিকা পালন করে ইংল্যান্ডকে ১-০ ব্যবধানে পিছিয়ে পড়া থেকে রক্ষা করেন। এরফলে অ্যাশেজ নিজেদের দখলে রাখতে সমর্থ হয়। শেষদিনের দ্বিতীয় ইনিংসে ইংল্যান্ডের শুরু হয় ১৭৭/৫ দিয়ে। তারা কেবলমাত্র ৭৮ রানে এগিয়ে ছিল। বেইলি ২৬২ মিনিটে মাত্র ৩৮ রান তুলেন। অস্ট্রেলিয়া মাত্র ১১৫ মিনিটে ১৭৭ রান তুলে। হাতে সাত উইকেট ও ৪৫ মিনিটে ৬৬ রানের লক্ষ্যমাত্রায় থাকাকালে তিনি দীর্ঘ দূরত্ব নিয়ে বোলিং করলে ওভার রেটে চাপ পড়তে থাকে। এছাড়াও তিনি লেগ স্ট্যাম্প বরাবরে নেতিবাচকভাবে বেশ দূরত্বে বোলিং করেন। এরফলে অস্ট্রেলিয়া ৩০ রান দূরে থাকে ও খেলাটি ড্রয়ের দিকে চলে যায়। পঞ্চম ও চূড়ান্ত টেস্টে ইংল্যান্ড জয় পেলে তারা অ্যাশেজ করায়ত্ত্ব করে।

১৯৫৩-৫৪ মৌসুমে ওয়েস্ট ইন্ডিজ সফরে যান। জ্যামাইকার কিংস্টনে অনুষ্ঠিত সিরিজের পঞ্চম টেস্টের প্রথম ইনিংসে চমৎকার বোলিং করেন। ব্যাটিং সহায়ক পিচে আউটসুইংয়ের মাধ্যমে তিনি তার সেরা বোলিং পরিসংখ্যান ৭/৩৪ করেন। এরফলে ওয়েস্ট ইন্ডিজ দল ১৩৯ রানে অল-আউট হয়। তবে, গ্রাউন্ডসম্যান আশাবাদী ছিলেন যে স্বাগতিক দল ৭০০ রান তুলতে সক্ষম। খেলায় ইংল্যান্ড জয়ী হলে সিরিজটি ২-২ ড্র হয়। ঐ সফরে তিনি দলের সহঃ অধিনায়কের মর্যাদা পান। কিন্তু দূর্ভাগ্যজনকভাবে তিনি কখনো ইংল্যান্ড দলের অধিনায়কত্ব করার সুযোগ পাননি।

১৯৫৮-৫৯ মৌসুমে অ্যাশেজ সফরে অস্ট্রেলিয়ায় যান। সেখানেই তিনি তার শেষ টেস্টগুলোয় অংশ নেন। ঐ সফরটি তার খারাপভাবে কাটে। ব্রিসবেনে অনুষ্ঠিত সিরিজের প্রথম টেস্টের দ্বিতীয় ইনিংসে ৬ ঘণ্টা থেকে ৩ মিনিট কম নিয়ে ৫০ রান তুলেন। এরফলে প্রথম-শ্রেণীর ক্রিকেটে ধীরতম অর্ধ-শতক করেন তিনি। অস্ট্রেলিয়ায় এ খেলাটি প্রথম টেস্ট খেলা হিসেবে টেলিভিশনে সরাসরি সম্প্রচারিত হয়েছিল। মেলবোর্নে তার চূড়ান্ত টেস্টে জোড়া শূন্য পান। এরপর তাকে আর ইংল্যান্ড দলে দেখা যায়নি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. খেলোয়াড়ী জীবন
titleC. প্রারম্ভিক জীবন
titleD. মূল্যায়ণ
উত্তর: titleB
সুপ্রাচীনকালে ভ্রমণ কিংবা স্থানান্তরজনিত কারণে অতিথিশালা ও সরাইখানার উৎপত্তি হয়। ভ্রমণকারীদের খাদ্যের চাহিদা পূরণের লক্ষ্যেই রেস্তোরাঁ ব্যবস্থাপনার ধারণা সৃষ্টি হয়। পাশাপাশি স্থানীয় অধিবাসীরাও এখানে খাদ্য গ্রহণ করে থাকে; যদিও তা খুবই স্বল্প আকারের।

আধুনিককালের রেস্তোরাঁগুলো পূর্ব থেকেই অতিথিদের জন্য নির্ধারিত খাদ্য-সহ তাদের চাহিদামাফিক খাদ্য প্রস্তুত ও পরিবেশন করে থাকে। অষ্টাদশ শতকে ফ্রান্সে "আধুনিক রেস্তোরাঁ" ধারণার উৎপত্তি হয়েছিল।

সঠিক অনুচ্ছেদ শিরোনাম কোনটি?
titleA. পরিচালনা
titleB. অর্থনৈতিক অবদান
titleC. উৎপত্তিগত দিক
titleD. আইন-কানুন
উত্তর: titleC
১৯৭৮ থেকে ১৯৯৩ সময়কালের মধ্যে এসেক্সের পক্ষালম্বন করেছেন ডেরেক প্রিঙ্গল। ১৯৮০-এর দশক থেকে শুরু করে ১৯৯০-এর দশক পর্যন্ত সফলতম দলটির অন্যতম সদস্যরূপে গ্রাহাম গুচ, মার্ক ওয়াহ, নাসের হুসেন, জন লিভার ও নিল ফস্টারের ন্যায় তারকা খেলোয়াড়দের সান্নিধ্য পেয়েছেন। এ সময়ে এসেক্স কাউন্টি চ্যাম্পিয়নশীপের শিরোপা জয় করেছিল ছয়বার। কেমব্রিজ বিশ্ববিদ্যালয়ের পক্ষে স্নাতক-পূর্ব শ্রেণীতে অধ্যয়নরত অবস্থায় ইংল্যান্ডের পক্ষে খেলার জন্য মনোনীত হন। এক পর্যায়ে বিশ্ববিদ্যালয় দলে ১৯৮২ সালে অধিনায়কত্ব করেন তিনি।

সঠিক অনুচ্ছেদ শিরোনাম কোনটি?
titleA. নিউজিল্যান্ড সফর
titleB. বিশ্বকাপে অংশগ্রহণ
titleC. কাউন্টি ক্রিকেট
titleD. আসা-যাওয়ার পালা
উত্তর: titleC
ক্রিকেট খেলার পাশাপাশি গিলবার্ট জেসপ সর্বক্রীড়ায় অংশগ্রহণ করে স্বীয় প্রতিভার কথা জানান দেন। হকি খেলায় গোলরক্ষক হিসেবে ব্লু লাভ করেন। তবে, অসুস্থতার কারণে বিশ্ববিদ্যালয়ের খেলায় মাঠে নামতে পারেননি তিনি। ফুটবল খেলায়ও ব্লু লাভের দ্বারপ্রান্তে ছিলেন। ক্যাজুয়ালসের পক্ষে হাফ-ব্যাক কিংবা গোলরক্ষকের দায়িত্ব পালন করতেন। গ্লুচেস্টার আর.এফ.সি’র উইং-থ্রিকোয়ার্টার এলাকায় অবস্থান করতেন। অক্সফোর্ডের বিপক্ষে বিলিয়ার্ড খেলায় তাঁকে রাখা হলেও অংশগ্রহণ করা থেকে তাঁকে বিরত রাখা হয়েছিল।

১০.২ সেকেন্ড সময় নিয়ে ১০০ গজ দৌঁড়াতে পারতেন। নিয়মিতভাবে ক্রীড়া সভায় তাঁর উপস্থিতি ছিল। গল্ফার হিসেবে ১৯১৪ সালের অ্যামেচার চ্যাম্পিয়নশীপে অংশ নেন। ক্রিকেটার্স গল্ফিং সোসাইটির সম্পাদকসহ কয়েক বছর এজওয়ার ক্লাবের সম্পাদকের দায়িত্ব পালন করেছেন গিলবার্ট জেসপ।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. খেলার ধরন
titleC. কাউন্টি ক্রিকেট
titleD. অন্যান্য ক্রীড়ায় অংশগ্রহণ
উত্তর: titleD
"কঞ্চে" ছবিটি মোট লাভ করে প্রায় ৫ কোটি ৫০ লক্ষ টাকা। এর মধ্যে বিশ্বব্যাপী পরিবেশকের ভাগ ছিল ৩ কোটি ৮৫ লক্ষ টাকা। এই হিসাবে ছবিটি "রাজু গারি গাদি" ও "কলম্বাস" ছবি দু’টির তুলনায় ভালো বাণিজ্য করেছিল। বাণিজ্য বিশ্লেষক তরণ আদর্শের মতে, "কঞ্চে" ছবির আর্থিক প্রাক্‌-বীক্ষণ থেকে এটি প্রথম দিন ৪৬,৭৫১ মার্কিন ডলার এবং দ্বিতীয় দিন ৯২,৯৯৮ মার্কিন ডলার সংগ্রহ করে। দুই দিনে মার্কিন যুক্তরাষ্ট্রের বক্স অফিসে ছবির মোট আয় ছিল ১৯২,৮০৬ মার্কিন ডলার (১ কোটি ২৫ লক্ষ ভারতীয় টাকা)। প্রথম সপ্তাহান্তে বিশ্বব্যাপী বক্স অফিসে মোট ও পরিবেশকের ভাগ দাঁড়ায় প্রায় যথাক্রমে ১৩ কোটি টাকা ও ৭ কোটি টাকা।

মার্কিন যুক্তরাষ্ট্রের বক্স অফিসে প্রথম সপ্তাহান্তে "কঞ্চে" সংগ্রহ করে ৩৮০,৩৬১ মার্কিন ডলার (২ কোটি ৪৭ লক্ষ টাকা)। কানাডার দু’টি প্রেক্ষাগৃহ থেকে এই ছবিটি ৬,৮২৬ মার্কিন ডলার (৪ লক্ষ ৪৩ হাজার টাকা) এবং প্রথম সপ্তাহান্তে মালয়েশীয় বক্স অফিস থেকে এটি ১৫,৯২১ মালয়েশীয় রিংগিত (২ লক্ষ ৪৩ হাজার টাকা) আয় করে। এই ভাবে ছবিটি বহির্ভারতীয় পরিবেশকদের বিনিয়োগের ১০০ শতাংশই পুনরুদ্ধার করতে পেরেছিল। দশ দিনে ছবিটি মার্কিন যুক্তরাষ্ট্রের বক্স অফিসে ৪৮৯,৭০১ মার্কিন ডলার (৩ কোটি ২১ লক্ষ টাকা), কানাডার বক্স অফিসে ৯,২৮১ মার্কিন ডলার (৬ লক্ষ ৭ হাজার টাকা) এবং মালয়েশীয় বক্স অফিসে ১৯,৩১৬ মালয়েশীয় রিংগিত (২ লক্ষ ৯৫ হাজার টাকা) আয় করে। দশ দিনে বহির্ভারতীয় বক্স অফিসে ছবির মোট আয় ছিল ৫০৩,৪৬১ মার্কিন ডলার (৩ কোটি ৩০ লক্ষ টাকা)।

মার্কিন যুক্তরাষ্ট্রের বক্স অফিসে ১৭ দিনে "কঞ্চে" আয় করেন ৫২২,৩২৫ মার্কিন ডলার (৩ কোটি ৪৭ লক্ষ টাকা)। মার্কিন যুক্তরাষ্ট্রের নতুন মুক্তি-পাওয়া ছবিগুলির কাছে অনেকগুলি প্রেক্ষাগৃহ হারানোর পর "কঞ্চে" ছবির ৩১ দিনের সামগ্রিক আয় দাঁড়ায় ৫২৭,৭২৪ ডলার (৩ কোটি ৫০ লক্ষ টাকা)। সামগ্রিকভাবে "কঞ্চে" বিশ্বব্যাপী মোট আয় করে ২০ কোটি টাকা। এর মধ্যে পরিবেশকের ভাগ ছিল ১৪ কোটি টাকা। ফলে ছবিটি বাণিজ্যসফল ছবি হিসাবে ঘোষিত হয়। এটি ছিল সেই বছর ১৪শ সর্বাধিক লাভজনক তেলুগু ছবি।

সঠিক অনুচ্ছেদ শিরোনাম কোনটি?
titleA. বক্স অফিস
titleB. চলচ্চিত্রায়ন
titleC. সম্মাননা
titleD. সংগীত
উত্তর: titleA